PLANINSKO DRUŠTVO CELJE MATICA                                                                         Celje,  19.10.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

V  ZALEDJU NEMŠKEGA GRADCA

HOCHLANTSCH,  VISOKI LANEŽ,  1720 m, 

V NEDELJO,  25. OKTOBRA 2009 

SEVERNO OD NEMŠKEGA GRADCA 

KREPČAJO REKO MURO Z LEVE ŠTEVILNI MANJŠI PRITOKI, 

KI SO V APNIŠKE SKLADE ZAREZALI SLIKOVITE SOTESKE. 

PRI TEM DELU JIM JE POMAGALA REKA RABA, POTEM PA ZAVILA V SVOJO SMER. 

PRITOKI MURE IN RABA SO RAZGIBALI PREDALPSKO POKRAJINO, GRAZER BERGLAND. 

ČETUDI VRHOVI NE SEGAJO NITI DVA TISOČ METROV VISOKO, 

VELJA ZA HRIBOVJE TUDI IZRAZ RIBNIŠKE ALPE, FISCHBACHER ALPEN. 

VABIMO VAS NA NEDELJSKI PLANINSKI IZLET S Petrom Pasarjem, 

KO SE BOMO POVZPELI NA PRVAKA RIBNIŠKIH ALP IN SESTOPILI PO SLOVITI DEBRI. 

S POSTAJALIŠČA PRED PARKIRNO STAVBO OB LJUBLJANSKI CESTI V CELJU 

SE ODPRAVIMO ŽE PO ZIMSKI URI OB PETIH ZJUTRAJ, 5:00. 

NA HUDINJI ZAVIJEMO NA AVTOMOBILSKO CESTO 

PROTI MARIBORU IN ČEZ MEJNI PREHOD ŠENTILJ. 

KO SE PO 10 km DOLGEM PREDORU PLABUTSCH OGNEMO NEMŠKEMU GRADCU, 

NAS MURA SPREMLJA MIMO NEMŠKE BISTRICE PROTI MOSTU NA MURI, 

KAMOR PA NE DOSPEMO, KER ZAPUSTIMO HITRO CESTO PRI IZVOZU ZA MIXNITZ, 447 m.

SKOZI BLIŽNJI MAUTSTATT, 454 m, DOSEŽEMO TRG BREITENAU, 607 m, 

KI STA NJEGOVA ZAVETNIKA SVETI JAKOB IN BOŽJEPOTNI SVETI ERHARD. 

RANE VOŽNJE JE KONEC. POIŠČEMO ZAČETEK POTI 5,.KI PELJE MIMO RUDNIKA, 810 m, KJER NAKOPLJEJO DO POL MILIJONA TON MAGNEZITA, MgCO3, NA LETO. 

STEZA, KI SE PO ŽUPNIKU KELZU IMENUJE PFARRER-KELZ-STEIG, 

SE NAD DOMAČIJO ZIRBISEGGER, 1000 m, ZDRUŽI S POTJO 740. 

OD SLEDNJE SE KMALU V LEVO ODCEPI JEKLENA SMER NA HOCHLANTSCH, 1720 m, 

MEDTEM KO POT 740 PREČI OSOJNA POBOČJA NA SLEME K ŠTAJERSKEMU JOKLU, 1398 m, 

ODKODER PELJE NA VRH OBIČAJNA POT PO PRISOJNIH BREGEH. 

Z VRHA SESTOPIMO PO OBIČAJNI POTI DO GOSTIŠČA PRI ŠTAJERSKEM JOKLU, 1398 m. 

V  BLIŽINI STOJI POD STENO ČUDOVITA BOŽJEPOTNA CERKVICA SCHÜSSERLBRUNN. 

PO PREDAHU SESTOPIMO PO POTI 746 LE DO GOSTIŠČA ZUM GUTEN HIRTEN, 1209 m, 

OD DOBREGA PASTIRJA PA SE SPUSTIMO V SOTESKO SLAPOV, BÄRENSCHÜTZKLAMM. 

LETA 1978 SO 1400 metrov DOLGO SOTESKO RAZGLASILI ZA NARAVNI SPOMENIK. 

OŽIVLJA JO 24 SLAPOV, PREHOD PA OMOGOČA 115 BRVI IN 49 LESTEV. 

LESTVE PREDSTAVLJAJO KREPKEJŠI DEL 350 višinskih metrov SOTESKE, 

NJENO IME PA NIMA NIČESAR OPRAVITI Z LOVOM NA MEDVEDE, 

TEMVEČ IZHAJA IZ NAROBE RAZUMLJENE BESEDE PRŠICA, 

KAKOR SO PRED TISOČ LETI SLAPOVE IMENOVALI V TISTIH KRAJIH ŽIVEČI SLOVENCI. 

KO PRI BLAGAJNI, 752 m, OB IZHODU IZ SOTESKE ODŠTEJEMO ŠE okoli 3 evre IZSTOPNINE, 

SMO PO 8 urah HODA PRI GRASSAUERJU, 492 m, KAMOR JE BIL PRISPEL TUDI NAŠ VOZNIK. 

PO KRAJŠEM ODDIHU SE SKOZI LE KILOMETER ODDALJENI MIXNITZ, 447 m, 

PO AVTOMOBILSKI CESTI MIMO GRAZA VRNEMO DOMOV DO 21. ure. 

VZPON NA LANEŽ MIMO JOKLA JE PRIMEREN ZA VSAKEGA DOBRO OBUTEGA IZLETNIKA, 

MEDTEM KO NA BLIŽNJICI PO JEKLENI SMERI PRIPOROČAJO ČELADO IN SAMOVAROVANJE. 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 22,00 evrov. 

DOBER DAN MED PRŠICAMI!

Tone Primožič

